CELEX: C2004/239/34
Language: fi
Date: 2004-09-25 00:00:00
Title: Yhteisöjen ensimmäisen oikeusasteen tuomioistuimen tuomio, 30 päivänä kesäkuuta 2004, asiassa T-107/02, GE Betz Inc. vastaan sisämarkkinoiden harmonisointivirasto (tavaramerkit ja mallit) (SMHV) (Yhteisön tavaramerkki — Väitemenettely — Aikaisempi kuviomerkki — Sanamerkki-tyyppistä yhteisön tavaramerkkiä koskeva hakemus BIOMATE — Todisteiden esittämättä jättäminen väitemenettelyn kielellä — Perusteltu luottamus — Asetuksen N:o 2868/95 16, 17 ja 18 sääntö)

25.9.2004   
            
            
               FI
            
            
               Euroopan unionin virallinen lehti
            
            
               C 239/17
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   30 päivänä kesäkuuta 2004,
   asiassa T-107/02, GE Betz Inc. vastaan sisämarkkinoiden harmonisointivirasto (tavaramerkit ja mallit) (SMHV) (1)
   
   (Yhteisön tavaramerkki - Väitemenettely - Aikaisempi kuviomerkki - Sanamerkki-tyyppistä yhteisön tavaramerkkiä koskeva hakemus BIOMATE - Todisteiden esittämättä jättäminen väitemenettelyn kielellä - Perusteltu luottamus - Asetuksen N:o 2868/95 16, 17 ja 18 sääntö)
   (2004/C 239/34)
   Oikeudenkäyntikieli: englanti
   Asiassa T-107/02, GE Betz Inc., aikaisemmin BetzDearborn Inc., kotipaikka Trevose, Pennsylvania (Yhdysvallat), edustajinaan asianajajat G. Glas ja K. Manhaeve, prosessiosoite Luxemburgissa, vastaan sisämarkkinoiden harmonisointivirasto (tavaramerkit ja mallit) (SMHV) (asiamiehenään aluksi E. Joly, sittemmin G. Schneider), SMHV:n valituslautakunnassa käydyn menettelyn vastapuolena ja väliintulijana ensimmäisen oikeusasteen tuomioistuimessa Atofina Chemicals Inc., kotipaikka Philadelphia, Pennsylvania (Yhdysvallat), edustajinaan barrister M. Edenborough ja solicitor M. Medyckyj, jossa kantaja vaatii SMHV:n ensimmäisen valituslautakunnan 17.1.2002 tekemän sen päätöksen kumoamista (asia R 1003/2000-1), joka koskee Atofina Chemicals Inc:n ja GE Betz Inc:n välistä väitemenettelyä, yhteisöjen ensimmäisen oikeusasteen tuomioistuin (toinen jaosto), toimien kokoonpanossa: jaoston puheenjohtaja N. J. Forwood sekä tuomarit J. Pirrung ja A. W. H. Meij, kirjaaja: hallintovirkamies J. Plingers, on 30.6.2004 antanut tuomion, jonka tuomiolauselma on seuraava:
   
               1)
            
            
               Sisämarkkinoiden harmonisointiviraston (tavaramerkit ja mallit) (SMHV) ensimmäisen valituslautakunnan 17.1.2002 tekemä päätös (asia R 1003/2000 1) kumotaan siltä osin kuin siinä kumotaan väitejaoston 7.9.2000 tekemä päätös, palautetaan asia väitejaostoon ja velvoitetaan jokainen osapuoli huolehtimaan valituslautakunnassa käydyn menettelyn puitteissa niille aiheutuneista kuluista.
            
         
               2)
            
            
               Virasto velvoitetaan korvaamaan kantajalle aiheutuneet oikeudenkäyntikulut, mukaan lukien ne, jotka kantajalle on aiheutunut valituslautakunnassa käydystä menettelystä.
            
         
               3)
            
            
               Väliintulija huolehtii omista oikeudenkäyntikuluistaan.
            
         
      (1)  EYVL C 169, 13.7.2002.